《讲官沈大监献东宫米字回赐笔墨因作小诗以求》
宋代·姜特立

闻道宝书天上去，却携香墨袖中归。
安西纸背曾题识，黟饼文中要发挥。
素箧想藏玄玉炯，晴窗应试翠云霏。
先生不作曹瞒吝，分我东斋发易机。

作者简介：姜特立[公元？年至一一九二年左右]，字邦杰，浙江丽水人。生年不详，卒于宋光宗绍熙中。以父恩补承信郎。淳熙中，（公元一一八一年左右）累迁福建兵马副都监；擒海贼姜大獠。赵汝愚荐于朝，召见，献诗百篇。除阁门舍人，充太子宫左右春坊。太子即位，除知阁门事。恃恩纵恣，遂夺职。帝颇念旧，复除浙东马步军副总管。宁宗时，官终庆远军节度使。特立工于诗，意境超旷。作有《梅山稿》六卷，续稿十五卷，《直斋书录解题》行于世。